**B. Osobitná časť**

**K čl. I**

**K bodom 1 a 2**

V súlade s prvým bodom a druhým bodom písm. a) prílohy VI vykonávacej smernice (EÚ) 2020/177 sa ustanovuje, že osivo zelenín musí spĺňať požiadavky, ktoré sa týkajú karanténnych škodcov Európskej únie, karanténnych škodcov chránenej zóny a regulovaných nekaranténnych škodcov Európskej únie ustanovené na základe nariadenia Európskeho parlamentu a Rady (EÚ) 2016/2031 z 26. októbra 2016 o ochranných opatreniach proti škodcom rastlín, ktorým sa menia nariadenia Európskeho parlamentu a Rady (EÚ) č. 228/2013, (EÚ) č. 652/2014 a (EÚ) č. 1143/2014 a zrušujú smernice Rady 69/464/EHS, 74/647/EHS, 93/85/EHS, 98/57/ES, 2000/29/ES, 2006/91/ES a 2007/33/ES (Ú. v. EÚ L 317, 23.11.2016) v platnom znení.

**K bodu 3**

 V súlade s druhým bodom písm. b) prílohy VI vykonávacej smernice (EÚ) 2020/177 sa navrhuje aktualizácia zoznamu škodcov osiva zelenín s ohľadom na nariadenie Európskeho parlamentu a Rady (EÚ) 2016/2031 z 26. októbra 2016 o ochranných opatreniach proti škodcom rastlín, ktorým sa menia nariadenia Európskeho parlamentu a Rady (EÚ) č. 228/2013, (EÚ) č. 652/2014 a (EÚ) č. 1143/2014 a zrušujú smernice Rady 69/464/EHS, 74/647/EHS, 93/85/EHS, 98/57/ES, 2000/29/ES, 2006/91/ES a 2007/33/ES (Ú. v. EÚ L 317, 23.11.2016) v platnom znení.

**K bodu 4**

Zoznam prebraných právne záväzných aktov Európskej Únie sa dopĺňa novým bodom.

**K čl. II**

S ohľadom na termín pre transpozíciu ustanovený vykonávacou smernicou (EÚ) 2020/177 sa navrhuje čo najskoršia účinnosť.

Vzhľadom na termín pre transpozíciu ustanovený vykonávacou smernicou (EÚ) 2020/177 a vzhľadom na predpokladanú dobu trvania legislatívneho procesu nebude možné zachovať 15 dňovú legisvakačnú dobu v súlade s § 19 ods. 5 zákona č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov.